ในกรณีที่ลูกจ้างทดลองงานถูกเลิกจ้างโดยไม่แจ้งล่วงหน้า นายจ้างต้องจ่ายสินจ้างแทนการบอกกล่าวล่วงหน้าหรือไม่
ต้องจ่ายสินจ้างแทนการบอกกล่าวล่วงหน้า

ตามกฎหมายคุ้มครองแรงงาน ลูกจ้างทดลองงานมีสิทธิและหน้าที่เช่นเดียวกับลูกจ้างทั่วไป  มาตรา 118 ของ พ.ร.บ. คุ้มครองแรงงาน พ.ศ. 2541 กำหนดให้  นายจ้างต้องบอกกล่าวล่วงหน้า  ก่อนเลิกจ้างลูกจ้าง

หากนายจ้างไม่บอกกล่าวล่วงหน้า  ก็ต้องจ่ายสินจ้างแทนการบอกกล่าวล่วงหน้านั้น

ถ้าเป็นการเลิกจ้างระหว่างทดลองงาน กรณีที่ไม่ต้องบอกกล่าวล่วงหน้า คือกรณีที่ลูกจ้างได้กระทำผิดอย่างใดอย่างหนึ่งตามมาตรา 119

กรณีที่ต้องบอกกล่าวล่วงหน้า คือการไม่ผ่านการทดลองงาน เนื่องจากผลงานไม่เป็นที่น่าพอใจ เพราะอาจขาดความรู้ ความสามารถหรือคุณสมบัติที่จำเป็นอย่างหนึ่งอย่างใด

ดังนั้น หากคุณถูกเลิกจ้างระหว่างทดลองงานโดยไม่บอกกล่าวล่วงหน้าก่อนหนึ่งงวดค่า จ้าง คุณมีสิทธิ์ได้เงินแทน ค่าบอกกล่าวล่วงหน้า โดยนับระยะเวลาการทำงาน ตั้งแต่วันเข้าทำงานเป็นลูกจ้าง จนถึงวันเลิกจ้างเป็นระยะเวลาทำงาน 
8.กฎหมายคุ้มครองแรงงาน-แรงงานสัมพันธ์-เงินทดแทน,11.กฎหมายแรงงาน